ส่วนกรณีที่มีการระบุว่าการเลื่อนวันเลือกตั้งออกไป เพราะ คมช.ต้องการอยู่ในอำนาจต่อ พล.อ.สนธิกล่าวว่า คิดผิดแล้ว ถ้าคิดว่า คมช.ยังอยากอยู่ในอำนาจ ตนเป็นคนเร่งรัดเองตามเกณฑ์ที่ตั้งไว้ชัดเจน อยากให้เป็นอย่างนั้น ถึงได้ไปเร่ง พอนายกรัฐมนตรีพูด ตนถึงสนับสนุนให้เป็นอย่างนี้ แต่พอนักวิชาการออกมาพูดถึงได้กังวลนอกจากนี้ พล.อ.สนธิยังยอมรับว่า มีความเป็นห่วงหลังจากร่างรัฐธรรมนูญเสร็จ จะมีคนไปรณรงค์ไม่ให้รับร่างรัฐธรรมนูญ ซึ่งเกรงว่าจะเกิดปัญหานี้ เพราะเราต้องการให้ประชาชนตัดสินใจด้วยตนเอง อย่างไรก็ตาม เมื่อเห็นความตั้งใจของคนที่ร่างรัฐธรรมนูญ ก็รู้สึกซึ้งในน้ำใจและอยากเห็นการทำประชามติผ่านไปได้ด้วยดีผู้สื่อข่าวรายงานว่า พล.อ.สนธิเดินทางไปเป็นประธานในพิธีเปิดการอบรมวิทยากรของโครงการรณรงค์เพื่อการออกประชามติต่อร่างรัฐธรรมนูญ ที่ห้องแกรนด์ บอลรูม โรงแรมรามาการ์เด้นส์ โดยกล่าวตอนหนึ่งว่า ทุกคนคงทราบดีที่ขณะนี้สถานการณ์บ้านเมืองมีคนส่วนหนึ่งพยายามขัดขวาง การทำประชามติต่อรัฐธรรมนูญฉบับใหม่ โดยอ้างว่ารัฐธรรมนูญฉบับนี้เกิดขึ้นโดยกลุ่มอำนาจเผด็จการ โดยคณะรัฐประหารวันที่ 19 กันยายน 2549 ตนจึงขอร้องให้กองทัพทุกหมู่เหล่าและเจ้าหน้าที่ตำรวจพยายามสร้างความเข้าใจกับประชาชน
รัฐธรรมนูญฉบับใหม่ของประเทศไทยเกิดขึ้นโดยกลุ่มอํานาจเผด็จการเมื่อปี พ.ศ. ใด 
2549